open-index/open-wikipedia-markdown huggingface dataset:
Косевица

**Косевица** — село во Општина Македонска Каменица, во областа Осоговија, во околината на градот Македонска Каменица.

## Географија и местоположба
Косевица се наоѓа во областа Осоговија, на околу 8 км од Македонска Каменица. Селото е од разбиен тип и се состои од повеќе маала. Маалата во селата се познати како: Бошнаци, Грнчарска Маала, Горанска Маала, Караджовска Маала, Паровска Маала, Паунковска Маала, Врбачка маала, Пашите, Горна Река, Долна Река, Чутуранска маала и Чукарска Маала.

## Историја
Вкупно 2 жители на оваа населба се заведени како жртви во Втората светска војна.

## Население

Според статистиката на Васил К’нчов („Македонија, Етнографија и статистика“) од 1900 година, во Косевица живееле 175 жители, сите Македонци. По податоци на егзархискиот секретар Димитар Мишев („La Macédoine et sa Population Chrétienne“), во 1905 година во Косевица имало 160 Македонци под врховенство на Бугарската егзархија.

Според германска карта издадена во 1941 година, а заснована на пописот на Кралството Југославија од 1931 година, селото имало 250 Македонци.

Според пописот од 2002 година, селото Косевица има 240 жители, од кои 238 Македонци и 2 Срби.

Според последниот попис од 2021 година, во селото живеел 161 жител, од кои 133 Македонци и 28 лица без податоци.

## Општествени установи

Во селото има основно училиште во коешто повеќе не се одржува настава.

## Самоуправа и политика
Селото влегува во рамките на Општина Македонска Каменица од 1996 година.

Во периодот 1955-1996, селото било дел од Општина Делчево.

Во периодот 1952-1955, селото било дел од Општина Каменица.

Во периодот 1950-1952, селото било дел од истоимената општина.

Во XIX век, селото било дел од Малешевската каза на Отоманското Царство.

### Избирачко место
Во селото постои избирачкото место бр. 608 според Државната изборна комисија, сместени во просториите на основното училиште.

На парламентарните избори во 2020 година, на ова избирачко место биле запишани вкупно 182 гласачи.

## Културни знаменитости
;Археолошки наоѓалишта
* Градиште — градиште од доцноантичко време;
* Гробишта - Селиште — населба од римско време;
* Кукли - Чукли — некропола-тумули од доцножелезно време.

## Галерија

Податотека:Поглед на Косевица 2.jpg|Поглед на селото
Податотека:Маало на Косевица.jpg|Маало на селото
Податотека:Куќи во Косевица.jpg|Куќи во селото
Податотека:Видишевци во Косевица.jpg|Маалото Видишевци
Податотека:Грнчарско Маало во Косевица.jpg|Грнчарско Маало
Податотека:Пат низ Грнчарско Маало во Косевица.jpg|Пат низ Грнчарско Маало
Податотека:Чукарско Маало во Косевица.jpg|Чукарско Маало
Податотека:Маало на Косевица 2.jpg|Куќи во маало на селото
Податотека:Поглед на Косевица.jpg|Поглед на селото
Податотека:Основно училиште во Косевица.jpg|Објектот на поранешното училиште
Податотека:Основно училиште во Косевица 2.jpg|Влезот на поранешното училиште
Податотека:Гробишта во Косевица.jpg|Селските гробишта
Податотека:Гробишта во Косевица 2.jpg|Гробови


## Наводи

## Надворешни врски

Категорија:Села во Македонија
Категорија:Делчевски села
Категорија:Села во Општина Македонска Каменица
Членестостеблени растенија

**Членестостеблените растенија** (лат. *Equisetophyta*) се растенија кои имаат разгрането стебленце од чиишто јазли поаѓаат гранки кои исто така се членести и прстенесто поредени. 

Во денешната флора оваа група е претставена само со еден род — коњско опавче (*Equisetum*). Сите негови видови се слични во својата градба, живеат на влажни живеалишта, покрај реки, бари, ливади итн. Стеблото со основата поминува во ризом од чии јазли излегуваат корења. Кај повеќето видови стеблото е едногодишно, а ризомот повеќегодишен, така што секоја година се образува ново стебло.

Кај повеќето видови, стеблото на врвот носи спорофилен клас, образуван од спорофили со спорангиуми кои се исполнети со спори.

При никнење на изоспорите се добиваат два вида проталиум, машки со антеридиуми и женски со архегониуми. Ваквата појава се должи во разликата на подлогата на која никне спората, односно спората која се развива на сиромашен супстрат дава машки, а таа на богат супстрат дава женски проталиум. Ова е докажано експериментално со додавање на хранливи раствори на подлогата.

## Наводи


*
Кетеново

**Кетеново** — село во Општина Кратово, во околината на градот Кратово.

## Географија и местоположба

## Историја
Во XIX век селото било дел од Кратовската каза на Отоманското Царство.

## Стопанство

## Население

Според статистиката на Васил К’нчов („Македонија, Етнографија и статистика“) од 1900 година, во Кетеново живееле 175 жители, сите Македонци. Според егзархискиот секретар Димитар Мишев, („La Macédoine et sa Population Chrétienne“) во 1905 година во Кетеново имало 152 Македонци, под врховенството на Бугарската егзархија.

Според германска карта издадена во 1941 година, а заснована на пописот на Кралството Југославија од 1931 година, селото имало 150 Македонци.

Според пописот на населението на Македонија од 2002 година, селото има 216 жители, сите Македонци.

Според последниот попис од 2021 година, во селото живееле 157 жители, од кои 150 Македонци и 7 лица без податоци.

### Родови

Кетеново е македонско село.

Според истражувањата од 1975 година, родови во селото

* **Доселеници:** *Аврамовци (8 к.) и Големинци (1 к.)* доселени се во 1830 година од селото Петралица кај Крива Паланка. *Аврамовци* го знаат следното родословие: Ѓуро (жив на 54&nbsp;г. во 1975 година) Стојмир-Ѓерас-Михајл-Атанас-Аврам, се доселил Атанас; *Женжерци или Чифлижани (7 к.) и Портарци (2 к.)* доселени се од селото Тополовиќ; *Бестенинци (6 к.) и Мудурци (2 к.)* доселени се, но не знаат од каде.

## Општествени установи

## Самоуправа и политика

## Културни и природни знаменитости

## Редовни настани

## Личности

## Култура и спорт

## Иселеништво

## Наводи

## Надворешни врски

Категорија:Села во Македонија
Категорија:Кратовски села
Категорија:Села во Општина Кратово
Дренак (Кривопаланечко)

**Дренак** — село во Општина Крива Паланка, во областа Славиште, во околината на градот Крива Паланка.

## Географија и местоположба
Селото Дренак се наоѓа јужно од Крива Паланка, високо во Осоговските Планини. Атарот на селото зафаќа површина од 16,58 квадратни километри. На север се граничи со селата Конопница и Дурачка Река, на исток со селото Дурачка Река, на југ со Општина Кочани и на југозапад со Општина Кратово.

## Историја
Во XIX век селото било дел од Кривопаланечката каза во Отоманското Царство.

## Стопанство

## Население

Според статистиката на Васил К’нчов („Македонија, Етнографија и статистика“) од 1900 година, во Дренак живееле 140 жители, сите Македонци. Според егзархискиот секретар Димитар Мишев, („La Macédoine et sa Population Chrétienne“) во 1905 година во Дренак имало 120 Македонци, под врховенството на Бугарската егзархија.

Според германска карта издадена во 1941 година, а заснована на пописот на Кралството Југославија од 1931 година, селото имало 300 Македонци.

Според пописот од 2002 година, селото има 44 жители, сите Македонци.

Според последниот попис од 2021 година, во селото живееле 17 жители, од кои 7 Македонци и 10 лица без податоци.

### Родови

Дренак е македонско село.

Според истражувањата од 1975 година, родови во селото се

* Беловодчани (17 к.) и Селиштани (25 к.) живеат во посебни маала, кои се викаат по истоимените родови. Они се **староседелци**. Присојарци (17 к.) живеат во свое мало, кое се вика по родот. Доселени се од селото Челопек кај Куманово.

Според истражувањата пак на Бранислав Русиќ во 1953 година, родови во селото се:

* **Староседелци:** *Пашкуљинци (6 к.), Сејменци (1 к.), Денчинци (2 к.), Чобарци (1 к.), Поп-Димитријовци (2 к.), Костадиновци (2 к.), Врсковци (2 к.), Гаџорци (3 к.), Тупанџијци (3 к.), Остришковци (1 к.), Баба Анѓинци (8 к.), Шотќинци (3 к.), Постоловци (1 к.), Дудманчани или Рамунци (3 к.), Бузанци (4 к.), Илијовци (1 к.), Висовци (1 к.), Краљевци (1 к.), Клештини (1 к.), Аврашлијци (2 к.), Двојоглавци (1 к.), Лисица (2 к.), Брдарци (4 к.), Куртинци (3к.), Цапарејци (2 к.), Таверци (2 к.), Мутовчијци (1 к.), Каравиљци (2 к.), Тренчини (1 к.), Боа Галинци (2 к.), Гемасци (7 к.), Шурда (1 к.), Постоловци (1 к.) и Тотљаци (1 к.)*
* **Доселеници:** *Миленковци (2 к.)* доселени се околу 1835 година од селото Отошница; *Николинци (4 к.)* доселени околу 1855 година од селото Гулинци.

## Општествени установи

## Самоуправа и политика

## Културни и природни знаменитости

## Редовни настани

## Личности

## Култура и спорт

## Иселеништво

## Наводи

## Надворешни врски

Категорија:Села во Македонија
Категорија:Кривопаланечки села
Категорија:Села во Општина Крива Паланка
Ветуница

**Ветуница** — село во Општина Ранковце, сместено во областа Славиште, во околината на градот Крива Паланка.

## Географија и местоположба

Селото се наоѓа во крајниот југозападен дел на територијата на Општина Ранковце. Сместено е на десната страна на Крива Река, а низ селото поминува и Ветуничка Река. Претставува село од растурен маалски тип.

Се наоѓа во непосредна близина на самиот коридор 8, по кој поминува магистралниот пат од Скопје и Куманово кон Крива Паланка до граничниот премин Деве Баир на македонско-бугарската граница. Оддалечено е 3 километри од општинското средиште Ранковце и 23,5 километри југозападно од Крива Паланка. Во близина на селото се наоѓа и автобуска станица.

## Историја

Се верува дека постоела населба од доцното античко време на местото на денешното село.

## Стопанство

Во селото не постојат стопански и услужни објекти, а самото население главно се занимава со полјоделство и сточарство.

## Население

Според германска карта издадена во 1941 година, а заснована на пописот на Кралството Југославија од 1931 година, селото имало 150 Македонци.

Според податоците од пописот во 2002 година во Ветуница живеат 57 жители сите од македонско етничко потекло и со православна вероисповед.

Според последниот попис од 2021 година, во селото живееле 29 жители, сите Македонци.

### Родови

Ветуница е македонско село.

Според истражувањата од 1975 година, родови во селото се

* *Богојевци (9 к.), Пуцкини (8 к.), Стајкови (6 к.) и Шилкови (5 к.)* овде живеат од турско време. Сите потекнуваат од доселени предци. Родовите *Богојевци и Стајкови* се доселени од селото Отошница. Додека останатите два рода се доселени со непознато потекло. *Гаџорци (6 к.)* доселени се после 1918 година од селото Гулинци.

Според истражувањата пак на Бранислав Русиќ во 1953 година, родови во селото се:

* **Староседелци:** *Пуцкинци (6 к.), Шиљковци (6 к.), Богојци (3 к.), Еребинци (5 к.)*
* **Со непознато потекло:** *Деда-Бошко (1 к.)*
* **Доселеници:** *Стајковци (7 к.)* доселени се околу 1890 година од селото Отошница; *Вучковци (1 к.)* доселени се во 1903 година од селото Мала Црцорија.

## Самоуправа и политика

Селото се наоѓа во Општина Ранковце, која била една од ретките општини во Македонија, која не била воопшто менувана во поглед на нејзините граници со новата територијална поделба на Македонија во 2004 година.

Во периодот од 1962 до 1996 година, селото се наоѓало во рамките на големата општина Крива Паланка, додека во периодот по војната од 1957 до 1962 година селото било седиште на некогашната општина Ранковце, каде што се наоѓало и во периодот 1955-1957.

Во периодот 1952-1955, селото исто така се наоѓало во тогашната општина Ранковце, во која покрај Ветуница се наоѓале и селата Вржогрнци, Гулинци, Љубинци, Одрено, Опила, Отошница, Радибуш, Ранковце и Станча. Самата Општина Ранковце била дел од Кривопаланечката околија. Општината Ранковце постоела и во периодот 1950-1952 година.

## Наводи

## Надворешни врски


Категорија:Села во Македонија
Категорија:Кривопаланечки села
Категорија:Села во Општина Ранковце
Милутинце

**Милутинце** — село во Општина Ранковце, сместено во областа Славиште, во североисточниот дел на Македонија.

## Население

Според германска карта издадена во 1941 година, а заснована на пописот на Кралството Југославија од 1931 година, селото имало 350 Македонци.

Според одржаниот попис во 2002 година имало само 72 жители. Сите жители се Македонци и се изјасниле како православни христијани.

Според последниот попис од 2021 година, во селото живееле 15 жители, од кои 11 Македонци, 1 Србин и 3 лица без податоци.

### Родови

Милутинце е македонско село.

Според истражувањата од 1973 година, родови во селото се

* *Чивлачани (12 к.), Црнкинци (22 к.) и Дрипановци (17 к.)* сите живеат во свои посебни маала, кои ги носат имињата по родовите. Сите три рода во селото се доселенички со непознато потекло. А помеѓу овие родови има и домазети од селата Герман и Криви Камен.

Според истражувањата пак на Бранислав Русиќ во 1953 година, родови во селото се:

* **Најстари Доселеници:** *Курбалијци (5 к.)* наведениот род потекнува од основачот на селото Милутин. Од некаде од Србија се доселиле тројца браќа, Гина, Љуба и Милутин. Тие основале три села (Гиновци, Љубинци и Милутинце).
* **Доселеници:**  *Реканци (2 к.), Парлевци (1 к.), Чоклинци (6 к.), Пупуњци (3 к.), Чукарци (2 к.), Тораци (4 к.), Кукавци (1 к.), Ѓусинци (3 к.), Цепењаци (2 к.) и Калејци (2 к.)* доселени се, но не знаат од каде; *Ќеловци (4 к.)* доселени се во 1820 година од околината на Кратово; *Џалинци (1 к.)* доселени се во 1830 година од селото Радибуш; *Црнкарци или Сулинци (7 к.)* доселени се околу 1835 година од селото Црн Врв, недалеку од Кратово; *Маџурци (6 к.)* доселени се околу 1840 година од околината на Врање во Србија.

## Самоуправа и политика

Селото се наоѓа во Општина Ранковце, која била една од ретките општини во Македонија, која не била воопшто менувана во поглед на нејзините граници со новата територијална поделба на Македонија во 2004 година.

Во периодот од 1962 до 1996 година, селото се наоѓало во рамките на големата општина Крива Паланка, додека во периодот по војната од 1957 до 1962 година селото се наоѓало во рамките на некогашната општина Ранковце, каде што се наоѓало и во периодот 1955-1957.

Во периодот 1952-1955, селото било дел од тогашната општина Петралица, во која покрај Милутинце се наоѓале и селата Баратлија, Гиновци, Криви Камен и Петралица. Самата Општина Петралица била дел од Кривопаланечката околија. Општината Петралица постоела и во периодот 1950-1952 година.

## Наводи

## Надворешни врски


Категорија:Села во Македонија
Категорија:Кривопаланечки села
Категорија:Села во Општина Ранковце
Баратлија

**Баратлија** — село во Општина Ранковце, сместено во областа Славиште, во околината на градот Крива Паланка. Иако формално се води како посебно населено место, селото е всушност составен дел од с. Петралица [Како составен дел од селото Петралица се води само во агенцијата за катастар на недвижности. На сите  други места (попис на население, избирачки список, список на села во РМ) се води како посебно село].

## Географија и местоположба

Конкретни податоци за оваа село нема бидејќи истото се смета како да е дел од село Петралица.

Сепак, може да се каже дека селото е ридско-планинско и од разбиен маалски тип, со маала кои се протегат на поголема надморска висина.

Патната инфраструктура не е на задоволително ниво, бидејќи патот е земјан и изложен на атмосферските влијанија и покрај честите поправки е во лоша состојба или непрооден.
## Стопанство

Во селото не постојат стопански и услужни објекти, а самото население главно се занимава со земјоделство.

## Население

Според германска карта издадена во 1941 година, а заснована на пописот на Кралството Југославија од 1931 година, селото имало 450 Македонци.

Според пописот на населението на Македонија од 2002 година, селото има 39 жители, сите од македонско етничко потекло и со православна вероисповед.

Според последниот попис од 2021 година, во селото живееле 11 жители, од кои 7 Македонци и 4 лица без податоци.

### Родови
Баратлија е македонско село.

Според истражувањата од 1975 година, родови во селото се:

*Баба Анџици (4 к.), Мулинци (4 к.), Дојаковци (4 к.), Шкуртинци (4 к.), Араличанци (3 к.), Вучковци (3 к.), Стамболици (3 к.), Чаушевци (2 к.), Белинци (2 к.), Даскинци (1 к.)* сите родови потекнуваат од ист предок. А тоа бил некојси Богдан Баратлија. Тој бил многу познат човек, и по него селото го добило името.

## Самоуправа и политика

Селото се наоѓа во Општина Ранковце, која била една од ретките општини во Македонија, која не била воопшто менувана во поглед на нејзините граници со новата територијална поделба на Македонија во 2004 година.

Во периодот од 1962 до 1996 година, селото се наоѓало во рамките на големата општина Крива Паланка, додека во периодот по војната од 1957 до 1962 година селото било седиште на некогашната општина Ранковце, каде што се наоѓало и во периодот 1955-1957.

Во периодот 1952-1955, селото се наоѓало во тогашната општина Петралица, во која покрај Баратлија се наоѓале и селата Гиновце, Криви Камен, Милутинце и Петралица. Самата Општина Петралица била дел од Кривопаланечката околија. Општината Петралица постоела и во периодот 1950-1952 година.

## Иселеништво

Од Баратлија има многу иселеници. Сите иселеници се од времето после последната војна (Втора светска војна). Најпрво околу 20 семејства се колонизирани во Војводина. Потоа околу 20 семејства се иселиле во Скопје, и околу 15 во Свети Николе. Родовите *Пешевци, Гиго и Величко* се иселиле во селото Сопот во Овче Поле.

## Наводи

## Надворешни врски


Категорија:Села во Македонија
Категорија:Кривопаланечки села
Категорија:Села во Општина Ранковце
Српско-бугарски договор

thumb|250px|Спорната зона помеѓу Србија и Бугарија

**Српско-бугарскиот договор**, односно **Договорот за пријателство и сојуз меѓу Србија и Бугарија**, е договор потпишан на 13 март 1912 година (29 февруари 1912 година, стар календар) помеѓу Кралството Србија и Царството Бугарија. Договорот ја дал основата на Балканскиот сојуз. Договорот бил придружен со таен додаток и со воена конвенција што е потпишана на 2 јуни истата година како интегрален дел на Договорот. Покрај тоа истиот ден се потпишани и две спогодби на главните генералштабови.

Во преговорите што започнале кон крајот на септември 1911 година активно учествувале руските пратеници во Белград и во Софија, Николас Хартвиг и Александар Нелидов. Во име на српската влада преговорите ги водел српскиот дипломатски претсавник во Бугарија, Мирослав Спалајковиќ, а во име на владата на Бугарија, Андреј Тошев. Сите натамошни преговори се воделе речиси само за прашањата кои влегле во тајниот додаток. За останатите прашања ниту една страна немала приговор во однос на предлогот.

## Јавниот дел од Договорот
Јавниот дел на Договорот имал дефанзивен карактер: двете земји си гарантирале една на друга државна независност и неповредливост на територијата, а во случај на напад на една или на повеќе држави, заедно да се помагаат со сите сили; ако некоја од големите сили се обиде да анектира, окупира или со воена сила да заземе кој било дел од балканската територија под османска власт и доколку тоа би било спротивно на нивните заеднички интереси, двете страни се обврзувале да си помагаат една на друга; мирот можел да се склучи заеднички, според претходниот договор; било предвидено договорот да трае до крајот на 1920 година.

## Тајниот додаток на Договорот
Со тајниот додаток на Договорот се предвидувала војна против Османлиското Царство, со тоа што претходно би се известила Русија. Целата територија што би ја зазеле од Османлиското Царство би имала карактер на *заедничка своина*, односно кондоминиум, а таа територија дефинитивно би се разрешила три месеци по склучувањето на мирот врз следните основи: Србија ѝ го признава на Бугарија правото на областите источно од Родопите и реката Струма. Бугарија на Србија ѝ ги признавала областите северно од Шар Планина.

Околу тие области не постоеле спорни прашања, па се нарекувале *неспорни области*. Територијата меѓу Шар Планина, Баба Планина, Охридско Езеро, Скопско и Кумановско, била означена како **спорна** (види картата) и за неа е речено дека може да се организира во автономна област или да се подели меѓу сојузниците. Според Српско-бугарскиот договор за таканаречената *спорна зона* на прво место се предвидувала автономија, а потоа нејзина поделба. Фразата за автономија на Македонија била внесена на барање на Иван Гешов, бугарскиот премиер и во договорот влегла како прва можност.

Во тајниот договор член 1 гласел:

## Поврзано
* Воена конвенција кон српско-бугарската спогодба

## Наводи

Категорија:Балкански војни
Воена конвенција кон српско-бугарската спогодба

Со **Воената конвенција** од 29 април 1912 кон Српско-бугарската спогодба година, било предвидено во случај на офанзивна војна против Турција, Србија и Бугарија, да удрат на противникот со 150, односно 200.000 војници, од кои најмалку 100.000 ќе упатат на Вардарското боиште. (*Поврзано [[Договор за одбранбен сојуз и меѓу Бугарија и Грција]])*

Македонската територија надвор од неспорните територии ја нарекле спорна и ја поделиле по долги и жестоки преговори. Во членот 2 од Тајниот додаток од едниот до другиот крај на спорната територија, односно од Големиот врв кај Крива Паланка до манастирот Губавец (Св. Еразмо) на Охридското Езеро прецизно била повлечена границата. Србија се обврзала да не бара ништо преку означената граница, а Бугарија да ја признае таа граница ако рускиот цар, кој ќе биде замолен со арбитража да го реши ова прашање, се изјасни во корист на оваа линија.

Меѓутоа, во членот 4 на Договорот е утврдено: секој спор што би се изродил по повод толкувањето или извршувањето на која и да било одредба од договорот, Тајниот додаток или од Воената конвенција, да и се поднесе барање на Русија за конечно решение на спорот, штом едната страна (Србија или Бугарија) ќе изјави оти смета дека е невозможно да се постигне спогодба со непосредни преговори.

Тоа значи дека Русија имала неограничени можности во поглед на решавањето на македонското прашање.

## Поврзано

* Српско-бугарска спогодба

Категорија:Балкански војни
Македонија пред Балканските војни

**[[Балкански војни|Балканските војни]]** во 1912 и во 1913 година претставуваат исход на национално-ослободителната борба што македонскиот народ ја води во втората половина на XIX и во почетокот на XX век. Илинденското востание од 1903 година претставуваше врв на таа борба. Задушувањето на востанието од османлиската војска и на башибозукот, како и отсуството на поддршка и помош од соседните земји и од големите сили биле причина македонскиот народ да ја загуби надежта дека кога било сам ќе се ослободи.

Така разочаран од сопствените политички организации и водачи и под влијание на туѓите пропаганди македонскиот народ почнал да верува дека до негово ослободување може да дојде само со помош од Бугарија, од Србија и од Грција, и тоа во една заедничка војна.

Најголемите надежи на македонскиот народ биле свртени кон Бугарија. Егзархиската црква, а потоа Врховниот македонски комитет (ВМК), односно врховистите во текот на Илинденското востание успешно ја извршиле таа задача, па македонскиот народ најмногу верувал и очекувал од Софија. Поради тоа бугарската пропаганда наоѓала плодна почва и многу длабоко ја всадувала бугарштината кај македонскиот народ. Непосредно пред Балканските војни во свеста на Македонците главно била присутна *бугарската доминација*.

Категорија:Македонија во Балканските војни
Турци

**Турците** се туркиски народ генерално поврзан со Турција и со турскиот јазик. Турците настанале со мешање на туркиските племиња со индоевропските народи (Персијците, Ерменците, Грците, Курдите и Словените). Бројноста на Турците е околу 80 милиони луѓе од кои најголемиот дел живее во матичната земја Турција, а големи турски заедници има и во Германија (околу 2,7 милиони), Бугарија (800 илјади), Кипар (180 илјади или 18,3% од вкупното население, претежно населени во северниот дел), Грција, Белгија, Франција, САД итн. Според пописот од 2002 година, во Република Македонија како Турци се изјасниле 77.959 луѓе. Според верската припадност, мнозинството Турци (околу 98%) му припаѓаат на сунитскиот ислам.

## Турците како тема во уметноста и во популарната култура

### Турците како тема во книжевноста
* „Еро и Турчинот“ (*Еро и Турчин*) - српска народна приказна.
* „Што е најлошо на светот, или Пијан Србин и гладен Турчин“ (*Шта је најгоре на свијету, или Пијан Србин и гладан Турчин*) - српска народна приказна.
* „Мало Турче, ама чисто турски зборува“ - македонска народна приказна.
* „Итар Пејо и Турчинот“ - расказ на македонскиот писател Стале Попов.

Во делото „Богатството на царот Радован“, српскиот поет Јован Дучиќ вели дека Турците се „љубоморни како горили“.

### Турците како тема во музиката
* „Турчин“ (*Turk*) - песна на швајцарската панк-рок група „Клинекс/ЛиЛиПУТ“ (*Kleenex/LiLiPUT*).

## Галерија

Податотека:Türkiyeetnikharitası.JPG|Турци во Турција
Податотека:Cyprus districts named.png|Турска Република Северен Кипар
Податотека:Bulgaria ethnic map.png|Турци во Бугарија
Податотека:Greece linguistic minorities.svg|Турци во Грција
Податотека:Serbia ethnic 2011 03.png|Турци во Косово 2011 година


Anafartalar Boulevard, Köklü Office Building and shops, 1950s (16645159247).jpg|Луѓе на Анафарталар Булевар во Анкара во педесеттите години
A moment in the garden.jpg|Турски старец со неговата внука
Feminist protest from Turkey.jpg|Турски жени


## Наводи

Категорија:Туркиски народи
*
Млада македонска книжевна дружина

*Видете: [[Лозарско движење]] и [[Програмски принципи на Младата македонска книжовна дружина]]*.

**Младата македонска книжевна дружина** ја сочинувале следниве членови:
* Гоце Делчев 
* Даме Груев 
* Ѓорче Петров 
* Христо Матов
* Петар Попарсов 
* Иван Хаџи Николов
* Коста Шахов 
* Георги Баласчев 
* Димитар Мирчев 
* Христо Попкоцев 
* Александар Караѓулев 
* Георги Белев 
* Андреј Љапчев 
* Тома Карајовов
* Наум Туфекчиев 
* Војдан Чернодрински 
* Ефтим Спространов
* Христо Попкоцев
* Арсени Јовков

*
Категорија:Македонски емигрантски организации во Бугарија
Подгорица

**Подгорица** (поранешни имиња: **Титоград** и **Рибница**) е главен град на Црна Гора. Сместен е во источниот дел од Црна Гора. Според пописот од 2011, овој град има 187.085 жители. Поволната географска положба на Подгорица, како и минувањето на реките Рибница и Морача низ градот се причина за прераснувањето на Подгорица во пријатно место за престој. Градот е сместен на неколку километри од зимските скијачки центри на север, како и во близина на Јадранското Море на југ.

Во Подгорица има неколку театри, библиотеки и универзитет.

## Потекло на поимот
Името Подгорица доаѓа од местоположбата на градот — тој е опколен со планини. Овој град беше познат и како Дукља во предримското и римското време. Во средниот век името на градот било Рибница, а во периодот од 1945 до 1992 Подгорица се нарекувала Титоград.

## Збратимени градови
* Белград
* Скопје
* Ереван
* Москва
* Стокхолм
* Лондон



Категорија:Градови во Црна Гора
Категорија:Главни градови на државите
Триглицерид

[мини|Пример за незаситен триглицерид. Лев дел: [глицерол, лев дел од горе кон долу:  палмитинска киселина, олеинска киселина, алфа-линолеинска киселина, хемиска формула: C55H98O6]]

**Триглицериди** — прости липиди, односно глицериди кои се естери меѓу трихидроксилниот алкохол глицерол и вишите масни киселини.

Триглицеридите на собна температура можат да бидат течни или цврсти, во зависност од тоа дали се естерифицирани со заситени виши масни киселини (како стеаринска, палмитинска киселина итн.), кои обично даваат цврсти масти, или со незаситени виши масни киселини (олеинска, линолна итн.), при што се добиваат течни масти, или уште попознати како масла.


Категорија:Липидни пореметувања
Категорија:Естри
Фосфолипид

мини|десно|Фосфолипид
**Фосфолипидите** претставуваат сложени липиди каде нелипидната компонента е фосфорна киселина. Од фосфолипидите, кај растенијата најдобро се проучени фосфатидите, каде двете OH групи на глицеролот се естерифицирани со виши масни киселини, додека третата OH група е естерифицирана со фосфорна киселина за која е врзано органско соединение кое содржи азот во вид на холин или серин.

Тие се значајни органски соединенија бидејќи влегуваат во состав на клеточната мембрана и мембраните на другите клеточни структури. 

За молекулата на фосфолипидите е карактеристично што е таа биполарна, односно има еден хидрофилен (се сврзува со вода) и еден хидрофобен (не се сврзува со вода) крај. Поточно, фосфатната група со азотното органско соединение го сочинуваат хидрофилниот, главичест дел од молекулата на фосфолипидот, а вишите масни киселини го претставуваат хидрофобниот опашест дел на молекулата.

Категорија:Липиди
Општествена класа

[мини|[Бурмански благородници и слуги]]
**Општествена класа**, според Владимир Илич Ленин, е голема општествена група која се разликува од другите класи според своето место во историски определен систем на општествено производство, според својот однос (најчесто утврден и формулиран со законите) кон средствата за производство, според својата улога во општествената организација на трудот и, според тоа, според начинот на добивањето и големината на делот од општественото богатство со кое располага.

Поделбата на општеството на класи не е општоприфатено гледиште, иако таа има голем број застапници, особено помеѓу марксистите и анархистите. Според приврзаниците на теоријата за класна поделеност на општеството, сите досегашни општества, со исклучок на првобитната заедница, се општества поделени на класи. Односите помеѓу овие класи не се хармонични, туку антагонистички и доведуваат до класна борба помеѓу нив.

Постојат основни и споредни класи, кои се различни во различен вид општество. Во капитализмот основни класи се капиталистичката и работничката класа, а споредни класи се средните класи, како селанството, старата и новата средна класа.

## Класата како мотив во популарната култура
* „Без класи“ (англиски: *No Class*) - песна на британската рок-група „Моторхед“ (*Motörhead*) од 1979 година.

## Поврзано
* Британска општествена структура

## Наводи


Категорија:Општество
Липид

frame|'''Слика 1:''' Структура на липид. Многу липиди се состојат од поларна група - "глава" на липидот (<font color="#AA0000">P</font>) и неполарна група - "опаш" на липидот (<font color="#0000AA">U</font>). Овој липид е фосфолипид (со два опаши). Сликата на лево е зголемена верзија на шематската претстава на десно.
**Липидите** или **мастите** се група на органски соединенија кои не се растворливи во вода, а се раствораат во органски растворувачи (етер, ацетон, хлороформ и други) и на тој начин можат да се екстрахираат од ткивата на растенијата или животните. Липидите, за разлика од јаглехидратите се хидрофобни органски соединенија, што значи тие не се мешаат со водата, туку притоа даваат посебен вид на раствор наречен емулзија.

Мастите, како и јаглехидратите и белковините можат со други органски соединенија да конјугираат и да градат сложени комплексни соединенија кои се вградени во структурата на живата протоплазма.

Липидите заедно со белковините се важен градбен материјал на клеточните структури, а посебно е важно учеството во изградбата на цитоплазматичната и сите мембрани на мембранскиот систем во клетката. Во клетката, липидите се претставени со околу 1 до 5% од вкупната клеточна тежина. Овие материи се и главен и најсконцентриран извор на енергија. Како резервни материи се складираат во форма на неутрални липиди (триацилглицериди, холестерол-естри) во внатреклеточни органели наречени липидни капки. Кај повеќето ’рбетници мастите главно се складираат во специјализирани клетки, адипоцитите, кои се клеточна компонента на масното ткиво.

## Основна поделба на липидите
Постојат многубројни класификации на липидите, но најчестата е онаа според која тие се делат на *прости* (прави или вистински масти) и *сложени* липиди.

*Прости липиди* се мастите (нарекувани често и триглицериди) кои претставуваат естери помеѓу трихидроксилниот алкохол глицерол и вишите масни киселини. Вишите масни киселини кои доаѓаат во природните масти можат да бидат незаситени или заситени.

Простите липиди се најпознатите липиди. Тие се наоѓаат во помали количини во сите клетки, меѓутоа постојат и клетки кои ги содржат во висок процент, како што се мастоцитите од масното ткиво. Кај животните, масното ткиво е претставено како лој или под кожата во вид на сало. Кај растенијата, мастите се концентрирани во семињата и плодовите. Повеќето растителни масти што се добиваат од маслодајните растенија се во течна агрегатна состојба, односно тие се масла.

Неутралните масни материи се важни резервни материи во клетката, кои по потрба се разградуваат и вклучуваат во клеточниот метаболизам.

*Сложените липиди* (познати и како *липоиди*) во својот состав имаат и нелипидно соединение — фосфорна киселина, различни органски бази или јаглехидрати.

Липоидните молекули се поларни структури, бидејќи имаат хидрофилен пол (со -OH група) и хидрофобен пол (со CH<sub>3</sub> група). Посебно значење за клетката имаат фосфолипидите, гликолипидите, стероидите, восоците итн.

## Наводи

*
Категорија:Зборови што ги нема во ТРМЈ
Москва (река)

:*Оваа страница се однесува на реката Москва. За други значења видете [[Москва (објаснување)]]*

**Москва** — името на реката која што тече низ истоимениот град Москва. Попознати градби ситуирани по нејзиниот тек се Кремљ како и храмот на Исус Христос Спасителот.

Категорија:Реки во Русија
Река, Москва
Категорија:Реки во Московската област
Категорија:Реки во Москва
Категорија:Реки во Смоленската област
Дина (роман)

:*Оваа статија е за книгата „Дина“; за други значења, види [[Дина (појаснување)]]. *

**Дина** (англиски *Dune*), Песочната Планета, првата книга од серијалот „Дина“.

Култно прозно дело напишано од американскиот научнофанатастичен писател Френк Херберт во 1964 година..

Во книгата се работи за Пол Атреид, син на војводата, и иден наследник на Големата Куќа Атреиди кој заедно со целата негова фамилија е префрлен на планетата Аракис, на која што треба да живеат и да го спроведуваат добавувањето на зачинот наречен Меланж, кој претставува супстанца која го продолжува животот. Притоа, куќата Атреиди е соочена со нивните смртни непријатели, Харконените, кои се обидуваат да им ја одземат власта од Аракис, а и воедно да ги уништат Пол и татко му, Лето. Но Пол открива дека поседува посебни, натчовечки моќи со кои може да ја види иднината. Тој подоцна го зема името Муад`Диб (*Muad'Dib*) од Слободниците (*Fremen*), кои се нативни жители на Песочната Планета.

Оваа книга ја има добиено Американската „Небула“ награда за книга на годината, и уште неколку други награди меѓу кои и „Книга на деценијата“ итн.

Френк Херберт има напишано шест книги од серијалот на „Дина“, како што се:

* „Дина“
* „Динин Месија“
* „Децата на Дина“
* „Бог-император на Дина“
* „Кривоверците на Дина“
* „Динина собирна куќа“
## Наводи

## Надворешни врски

* Официјално мрежно место  за Дина
* Интернет група на обожаватели на Дина 

Категорија:Научнофантастични романи
Црква „Св. Никола“ - Варош

**„Св. Никола“** се наоѓа во Варош, Прилеп. Црквата е изградена во 1298 година.

Црквата Св. Никола е мала еднокорабна градба со триаголна апсида и засводена со полуцилиндричен свод. Со своите мали димензии, а голема висина потцетува на црквите од Костур. Градена е од необработен камен, а во горните зони има богата керамопластика. Живописуванњето во внатрешноста е слично на она во Нерези во Св. Пантелејмон. Датира од крајот на 12 век и почетокот на 13 век. Живописана е 1191 година.

## Наводи

Никола
Никола
П
Категорија:Варош
Вилает

[thumb|десно|[Битолски вилает]]
**Вилает** е турски збор, што означува крај, предел, покраина; административна територијална единица што зафаќа повеќе општини. Управителот на вилаетот се викал беглербег (мирмиран), односно валија и имал ранг на паша, што е еднакво на генерал во војската.

Во текот на 15 век, особено во пописните дефтери од тој период, терминот *вилает* се идентификувал терминот ''нахија'', односно со најмалата административно-територијална единица, на чие чело се наоѓал ''субашија''.

Вилаетите биле воспоставени во 1864 година со танзиматските реформи.

Во Румелија имало шест вилаети: два на запад, населени претежно со Албанци: Јанински вилает и Скадарски вилает, еден на исток: Едренски вилает и три во Македонија: Солунски вилает, Битолски вилает и Скопски вилает. Цариград претставувал одделен округ.

Еден голем вилает бил поделен на два или три санџаци, чиј управител се нарекувал мутесариф, кој исто така има ранг на паша. Помала единица од санџакот е каза, управувана од кајмакам, кој има ранг на бег и е еднаков на полковник во војската. Најмала територијална единица е нахија, управувана од мудир.

## Списак на вилаети во Европа (1867–1922)
* Битолски вилает
* Босански вилает
* Дунавски вилает
* Јанински вилает
* Едренски вилает
* Косовски вилает
* Критски вилает
* Призренски вилает
* Скадарски вилает
* Солунски вилает
* Херцеговски вилает

## Галерија

Податотека:Stielers Handatlas 1891 50.jpg|Политичка карта на Балканот во 1891 година
Податотека:Map-of-Ottoman-Empire-in-1900-sr.svg|Административна поделба на Османлиското Царство околу 1900 година.
Податотека:Turkey in Europe and the Balkans, 1910.jpg|Политичка карта на Балканот 1910.


## Наводи


Категорија:Административни единици
Категорија:Арапски зборови
Категорија:Турцизми
Москва (појаснување)

Поимот Москва може да се однесува на:

* Главнот град на Руската Федерација и на поранешниот СССР
* Името на реката која што тече низ Москва

nds-nl:Moskou
Дина (појаснување)

Поимот дина може да се однесува на:

* Форма на пустинскиот релјеф.
* Научнофанатастичен роман од Френк Херберт.
* Филм според истоимениот роман.
* Македонска арт-поп група.
Робовладетелско општество

**Робовладетелското општество** e oпштествена формација која настанала и се развивала од првобитната заедница. Со развитокот на производните сили и поделбата на трудот се појавува вишок на производи кој овозможува приватна сопственост и појава на класи, со што класата сопственици (владелци) ќе живее на сметка на вишокот што го создава потчинетата класа, која и самата била третирана како орудија за производство.

## Надворешни врски

* СоциоВеб 

Категорија:Општество
Хамураби

300px|мини|Хамурабиева држава
**Хамураби** (*Hammurabi*) бил шестиот крал на Вавилон. По освојувањето на Сумер и Акад, и прекинувањето на последната сумерска династија Исин, тој бил прв крал на Вавилонското царство (империја).

Хамураби владеел со Вавилонското царство од 1792 г. п.н.е. до неговата смрт во 1750 г. п.н.е. (датумите се непотврдени). Бил роден во 1810 г. п.н.е. Преку него, градот Вавилон постигнал хегемонија врз цела Месопотамија.

Тој е најпознат по донесување на законите од Законикот на Хамураби. Законикот бил испишан на камена стела и поставен на јавно место, за сите да можат да го видат - иако мал дел од населението бил писмен.

## Поврзано
* Хамурабиев законик

## Надворешни врски

* Законикот на Хамураби (извадок)

Категорија:1810 BC births
Категорија:1750 BC deaths
Категорија:Вавилонски кралеви
Категорија:Право
Категорија:Родени во непозната година
Првобитно општество

**Првобитното општество** или **првобитна заедница** е општествено - економска формација која се одликува со општествени односи на соработка и заемно помагање, при крајно примитивни производствени сили.

Долг временски период кој се протега од самите почетоци на појава на општествен начин на живеење, до времето кога во одделни конкретни општества се појавува експлоатацијата и се создаваат државите.

Се дели на два периода: дивјаштво и варварство, а тие на по три степени - низок, среден и висок.

## Надворешни врски

* СоциоВеб 

Категорија:Општество
Најди!

**Најди!** е пребарувач кој ги индексира медиумските мрежни места на македонски јазик, македонските блогови и овозможува пребарување на зборови во печатени книги. Основан е од Петар Кајевски во 2004 година.

## Надворешни врски

* Најди! 
* Фондација Метаморфозис

Категорија:Пребарувачи
Категорија:Македонски мрежни места
Категорија:Појавено во 2004 година во Македонија
Петар Кајевски

thumb|180|Петар Кајевски**Петар Кајевски** — македонски информатичар, роден 1974 во Скопје. Активен учесник на модемџиската супкултура од раните 1990-ти. По завршувањето на студиите на ЕТФ, има магистрирано на Лондоската економска школа (LSE) и на Универзитетот на Санкт Гален, Швајцарија (2006) на теми од областа на релокација на трудот.

Во 2004 го основа пребарувачот „Најди!“ кој ги индексира медиумските мрежни места на македонски јазик, македонските блогови и овозможува пребарување на зборови во печатени книги.

## Надворешни врски

* Најди! 
* London School of Economics 
* Блогот на Јован: Македонскиот Сергеј Брин

### Интервјуа

* Време: Каде што има одлив има и прилив на мозоци  - 9 јануари 2006
* Време: Не барај, Најди!  - 30 ноември 2004
* Метаморфозис: Интервју со Петар Кајевски, творецот на македонскиот пребарувач Најди! - 8 ноември 2004

### Написи

* Дневник: Тие што заминуваат ќе ѝ возвратат на земјата со трансфер на знаење  - 24 декември 2005
* Дневник: Ние (не) сме генијалци  - 31 мај 2003
* Агора: Факти употребени во текстот „Ние (не) сме генијалци“ - 5 јуни 2003

Категорија:Македонски информатичари
Категорија:Родени во 1974 година
Кирил Конески

**Кирил Конески** — македонски филолог. Тој е еден од авторите на македонскиот правопис.

(Прилеп, 19 јануари 1929 - 19 април 2023) – јазичар, универзитетски професор. По дипломирањето работи во Институтот за Македонски јазик „Крсте Мисирков“ на проектот *Правопис на македонскиот литературен јазик со правописен речник* (1 јули 1957 – 31 јануари 1969). Потоа е професор по современ македонски јазик на Педагошката академија „Климент Охридски“ во Скопје, а подоцна на Филолошкиот факултет „Блаже Конески“. Негов научен интерес е современиот македонски јазик, област од која има објавено повеќе монографии. Уредник е на Толковниот речник на македонски јазик (досега се објавени три тома).

## Наводи


## Надворешни врски

* ЗА ПРАВОПИСОТ 
* КОНЕСКИ, Кирил

Категорија:Македонски филолози
Категорија:Македонски македонисти
Категорија:Македонски слависти
Дина

:*Оваа статија е за форма од пустинскиот релјеф наречена дина; за други значења, види [[Дина (појаснување)]]. *

thumb|right|240px|Песочни дини

**Дина** — облик на пустински релјеф, односно куп од песок..
Дините се создаваат со природното струење на воздухот во околини каде што е суво и има изобилство на ситен песок, кој се наносува на некоја површина во еден куп. Резултатот е дина. Има најразлични видови на дини, коишто зависат од условите со кои се изградени.
## Наводи

Дини
Категорија:Крајбрежни и океански земјишни облици
Квиз

Под поимот **квиз** се подразбира натпревар во знаење. Односно учесниците во квизот се натпреваруваат одговарајќи на прашања или играјќи најразлични игри засновани на нивното општо знаење.

Категорија:Забава
Модемџии

**Модемџии** е назив за луѓето кои меѓу првите во Македонија се занимавале со електронски комуникации со помош на компјутер и модем, особено преку неколкуте локални ББС-и, како Извор, ИнФорма ЕИС, Санлајн и други.

Поврзувањето на интернет во Македонија (1995) истовремено довело до зенит и згаснување на модемџиството како појава. Во периодот меѓу 1995 и 1998 голем број луѓе се вклучија во дигиталните комуникации, но поради високите цени на пристап преку услужниците Унет и Македонски телекомуникации ги користеа ББС-ите како алтернативно средство за праќање е-пошта.

Користењето на интернет преку автоматско поврзување (преку TCP/IP протоколи вградени во оперативните системи) наместо преку програми кои бараа дополнителна вештина за поставување довело до омасовување на дигиталните комуникации, но и опаѓање на чувството на посебност кај модемџиите.

Дел од модемџиите беа вклучени и во активностите за создавање електронска музика и организирање на журки (трекер парти) и концерти, како и други забавни активности, меѓу кои и редовните дружења секоја сабота приквечер „во Бела“ и изборот на најдобра боза (Боздеј).

## Надворешни врски

* Агора: Мал интернет од Васил Буралиев

Категорија:Информатика
Категорија:Општење
Категорија:Сметачи
Етика

**Етика** — филозофска дисциплина која се занимава со проучување на моралот. Старогрчкиот филозоф Аристотел во своето дело *[[Никомахова етика]]* прв укажува на потребата на засебен филозофски ангажман врз моралот. Зборот „етика“ Аристотел го изведува од старогрчкиот збор *етос* со значење обичај или навика. Латинскиот еквивалент *морес* е пак корен на зборот морал. Како и повеќето поими во филозофијата, така и моралот е предмет на најразлични дефинирања. Но земајќи го предвид местото на етиката во еден филозофски систем, човечкото однесување е веројатно нејзиниот соодветен предмет на проучување. Според многумина, прашањето за доброто и злото е централно во етичките иследувања.

Поради проблемот на дефинирање, етиката честопати се преклопува со својата сродна филозофска дисциплина филозофската антропологија, која ја разгледува положбата на човекот во космосот. Теоријата на вредностите, наречена аксиологија, исто така има точки на допир со етиката, но главното разединување помеѓу двете се состои во тоа што етиката се занимава со специфичен вид вредности, односно моралните, за разлика од општиот збир вредности со кои се занимава аксиологијата.

Главната и пошироко прифатената поделба на етиката се состои од четири различни дисциплини: нормативна етика (се занимава со практичните последици и форми на морално делување), дескриптивна етика (уште позната како компаративна етика, се занимава со опис на конкретни дела, постапки, верувања), применета етика (градењето на соодветни системи на морално однесување во рамките на одредена дисциплина е нејзин главен интерес), мета-етика (мета-дисциплина која ги проучува етичките искази и (не)можноста за одредување на нивната вредност на вистинитост). Иако постојат мноштво мисловни текови повод клучните етички прашања, според моралниот стремеж најчесто се издвојуваат неколку поглавни етички текови: евдајмонизмот чиј главен стремеж е среќата; хедонизмот, кај кој задоволството е краен плод на моралното делување; користа соодвествува со утилитаризмот; и конечно прагматизмот, каде изнаоѓањето средства и начини за постигнување на делото е крајниот стремеж. Според изворот на моралот, а и притоа од двете главни сфаќања на моралот, произлегуваат хетерономната и автономната етика.

Категорија:Филозофија
Категорија:Етика
Интернационален детски музички фестивал „Ѕвездички“

Фестивалот **"Ѕвездички"** е единствен меѓународен детски фестивал во Македонија, организиран е од Естрада Мултимедија Центар. Се одржува секоја година во октомври, во Прилеп. 

Фестивалот се стреми да продуцира детски хитови и да направи од децата учесници нови ѕвездички. Основна цел на фестивалот е да создаде цврсти пријателски врски помеѓу децата од различни етнички и верски средини и да ги стави во пракса принципите за заедничко живеење, меѓусебна толеранција и разбирање, како и надминување на културните разлики помеѓу децата од целиот свет.

Фестивалот е замислен како големо шоу за деца на коешто децата од целиот свет имаат можност да ги испеат своите детски песни и да ги покажат своите можности. Фестивалските денови се вистински празник за децата бидејќи се на овој фестивал е подредено токму за нив.

## Надворешни врски
* http://www.asterisks.com.mk  - Официјалната страница на "Ѕвездички"

Ѕвезд
Суперхик

thumb|200px|Суперхик, насловна страница од првата епизода со него (хрватско издание)**Суперхик** е лик од стрипот Алан Форд. Првпат се појавува во 25 епизода.

Суперхик е чистач кој ги мрази сиромасите заради нивната валканост, а им се восхитува на богатите. Кога благодарение на испивање големи количества алкохол (кисело вино) тој се здобива со супер-моќи, пред сѐ со одвратен здив со кој може да имобилизира човек, тој почнува да краде од сиромасите и пленот да им го дели на богатите. Во подоцнежните епизоди на стрипот, Суперхик се жени со Бепа Јосп и претежно се труди да краде за себе.

Македонската ска-група Суперхикс го има добиено името по овој лик.

Категорија:Стрип